cyanic-selkie/wikianc huggingface dataset:
नृत्य
नृत्य भी मानवीय अभिव्यक्तियों का एक रसमय प्रदर्शन है। यह एक सार्वभौम कला है, जिसका जन्म मानव जीवन के साथ हुआ है। बालक जन्म लेते ही रोकर अपने हाथ पैर मार कर अपनी भावाभिव्यक्ति करता है कि वह भूखा है- इन्हीं आंगिक -क्रियाओं से नृत्य की उत्पत्ति हुई है। यह कला देवी-देवताओं- दैत्य दानवों- मनुष्यों एवं पशु-पक्षियों को अति प्रिय है। भारतीय पुराणों में यह दुष्ट नाशक एवं ईश्वर प्राप्ति का साधन मानी गई है। अमृत मंथन के पश्चात जब दुष्ट राक्षसों को अमरत्व प्राप्त होने का संकट उत्पन्न हुआ तब भगवान विष्णु ने मोहिनी का रूप धारण कर अपने लास्य नृत्य के द्वारा ही तीनों लोकों को राक्षसों से मुक्ति दिलाई थी। इसी प्रकार भगवान शंकर ने जब कुटिल बुद्धि दैत्य भस्मासुर की तपस्या से प्रसन्न होकर उसे वरदान दिया कि वह जिसके ऊपर हाथ रखेगा वह भस्म हो जाए- तब उस दुष्ट राक्षस ने स्वयं भगवान को ही भस्म करने के लिये कटिबद्ध हो उनका पीछा किया- एक बार फिर तीनों लोक संकट में पड़ गये थे तब फिर भगवान विष्णु ने मोहिनी का रूप धारण कर अपने मोहक सौंदर्यपूर्ण नृत्य से उसे अपनी ओर आकृष्ट कर उसका वध किया।
भारतीय नृत्य के प्रकार
भारतीय नृत्य उतने ही विविध हैं जितनी हमारी संस्कृति, लेकिन इन्हें दो भागों में बाँटा जा सकता है- शास्त्रीय नृत्य तथा लोकनृत्य। हाल ही में बॉलीवुड नृत्य की एक नई शैली लोकप्रिय होती जा रही हैं जो भारतीय सिनेमा पर आधारित है। इसमें भारतीय शास्त्रीय, भारतीय लोक और पाश्चात्य शास्त्रीय तथा पाश्चात्य लोक का समन्वय देखने को मिलता है।
जिस तरह भारत में कोस-कोस पर पानी और वाणी बदलती है वैसे ही नृत्य शैलियाँ भी विविध हैं। प्रमुख भारतीय शास्त्रीय नृत्य हैं:
लोक नृत्यों में प्रत्येक प्रांत के अनेक स्थानीय नृत्य हैं। जैसे पंजाब में भांगड़ा, उत्तर-प्रदेश का पखाउज आदि
भारतीय नृत्य का इतिहास
नृत्य का प्राचीनतम ग्रंथ भरत मुनि का नाट्यशास्त्र है। लेकिन इसके उल्लेख वेदों में भी मिलते हैं, जिससे पता चलता है कि प्रागैतिहासिक काल में नृत्य की खोज हो चुकी थी। इतिहास की दृष्टि में सबसे पहले उपलब्ध साक्ष्य गुफाओं में प्राप्त आदिमानव के उकेरे चित्रों तथा हड़प्पा और मोहनजोदड़ो की खुदाईयों में प्राप्त मूर्तियाँ हैं, जिनके संबंध में पुरातत्वेत्ता नर्तकी होने का दावा करते हैं। ऋगवेद के अनेक श्लोकों में नृत्या शब्द का प्रयोग हुआ है।  इन्द्र यथा हयस्तितेपरीतं नृतोशग्वः । तथा  नह्यंगं नृतो त्वदन्यं विन्दामि राधसे। अर्थात- इन्द्र तुम बहुतों द्वारा आहूत तथा सबको नचाने वाले हो। इससे स्पष्ट होता है कि तत्कालीन समाज में नृत्यकला का प्रचार-प्रसार सर्वत्र था। इस युग में नृत्य के साथ निम्नलिखित वाद्यों का प्रयोग होता था।  वीणा वादं पाणिघ्नं तूणब्रह्मं तानृत्यान्दाय तलवम्। अर्थात- नृत्य के साथ वीणा वादक और मृदंगवादक और वंशीवादक को संगत करनी चाहिए और ताल बजाने वाले को बैठना चाहिये।
यर्जुवेद में भी नृत्य संबंधी सामग्री प्रचुर मात्रा में उपलब्ध है। नृत्य को उस युग में व्यायाम के रूप में माना गया था। शरीर को अरोग्य रखने के लिये नृत्यकला का प्रयोग किया जाता था। पुराणों में भी नृत्य संबंधी घटनाओं का उल्लेख है। श्रीमद्भागवत महापुराण, शिव पुराण तथा कूर्म पुराण में भी नृत्य का उल्लेख कई विवरणों में मिला है। रामायण और महाभारत में भी समय-समय पर नृत्य पाया गया है। इस युग में आकर नृत्त- नृत्य- नाट्य तीनों का विकास हो चुका था। भरत के नाट्य शास्त्र के समय तक भारतीय समाज में कई प्रकार की कलाओं का पूर्णरूपेण विकास हो चुका था। इसके बाद संस्कृत के प्राचीन ग्रंथों जैसे कालिदास के शाकुंतलम- मेघदूतम- वात्स्यायन की कामसूत्र- तथा मृच्छकटिकम आदि ग्रंथों में इन नृत्य का विवरण हमारी भारतीय संस्कृति की कलाप्रियता को दर्शाता है। आज भी हमारे समाज में नृत्य- संगीत को उतना ही महत्त्व दिया जाता है कि हमारे कोई भी समारोह नृत्य के बिना संपूर्ण नहीं होते। भारत के विविध शास्त्रीय नृत्यों की अनवरत शिष्य परंपराएँ हमारी इस सांस्कृतिक विरासत की धारा को लगातार पीढ़ी दर पीढ़ी प्रवाहित करती रहेंगी।
बैले नृत्य
कई अन्य नृत्य शैलियों बैले के आधार पर कर रहे हैं के रूप में बैले, नृत्य के कई अन्य शैलियों के लिए एक आधार के रूप में कार्य करता है। बैले सदियों से विकसित किया गया है कि तकनीक पर आधारित है। बैले कहानियां बताने के लिए संगीत और नृत्य का उपयोग करता है। बैले नर्तकियों एक और दुनिया के लिए एक दर्शकों को परिवहन करने की क्षमता है।
जाज
जैज मौलिकता और कामचलाऊ व्यवस्था पर काफी निर्भर करता है कि एक मजेदार नृत्य शैली है। कई जैज नर्तकियों को अपने स्वयं की अभिव्यक्ति को शामिल, उनके नृत्य में विभिन्न शैलियों का मिश्रण। जैज नृत्य अक्सर् संकुचन सहित बोल्ड, नाटकीय शरीर आंदोलनों का उपयोग करता है।
हिप - हॉप
हिप हॉप संस्कृति से विकसित किया है कि आमतौर पर हिप हॉप संगीत के लिए नृत्य एक नृत्य शैली देश और पश्चिमी नृत्य आम तौर पर देश के पश्चिमी संगीत पर नृत्य किया कई नृत्य रूपों, भी शामिल है। यदि आप कभी भी एक देश और पश्चिमी क्लब या सराय लिए किया गया है, तो आप शायद उनके चेहरे पर बड़ी मुस्कान के साथ डांस फ्लोर के आसपास ट्वर्लिग्ग् कुछ चरवाहे बूट पहने नर्तकों देखा है। बेली नृत्यहै। हिप हॉप ऐसे तोड़ने पॉपिंग, लॉकिंग और क्रम्पिंग्ग् और यहां तक ​​कि घर के नृत्य के रूप में विभिन्न चाल भी शामिल है। कामचलाऊ व्यवस्था और व्यक्तिगत व्याख्या हिप - हॉप नृत्य करने के लिए आवश्यक हैं।
स्विंग
स्विंग नृत्य जोड़े, झूले स्पिन और एक साथ कूद जिसमें एक जीवंत नृत्य शैली है। स्विंग नृत्य एक सामान्य संगीत स्विंग करने के नाच का मतलब है कि अवधि, या संगीत है "झूलों. कि" एक गीत झूलों यदि आप कैसे बता सकते हैं? स्विंग नर्तकियों वे इसे सुना है, वे अभी भी बर्दाश्त नहीं कर सकते हैं जब एक गाना झूलों क्योंकि जानते हैं।
कॉन्ट्रा नृत्य
कॉन्ट्रा नृत्य नर्तकियों दो समानांतर लाइनों फार्म और रेखा की लंबाई नीचे विभिन्न भागीदारों के साथ नृत्य आंदोलनों का एक दृश्य जो प्रदर्शन में अमेरिकी लोक नृत्य का एक रूप है। कॉन्ट्रा नृत्य परिवार की तरह वायुमंडल के साथ आराम कर रहे हैं। नृत्य बहुत अच्छा व्यायाम है और नर्तकियों को अपनी गति निर्धारित कर सकते हैं। कॉन्ट्रा नर्तकियों आमतौर पर नृत्य का एक प्यार के साथ दोस्ताना, सक्रिय लोग हैं।
बेली नृत्य
बेली नृत्य कूल्हों और पेट की तेज, रोलिंग आंदोलनों द्वारा विशेषता नृत्य का एक अनोखा रूप है। बेली डांसिंग का असली मूल उत्साही लोगों के बीच बहस कर रहे हैं।
सालसा
साल्सा क्यूबा से एक समधर्मी नृत्य शैली है। एकल रूपों में पहचाने जाते हैं, हालांकि साल्सा, सामान्य रूप से एक साथी नृत्य है। साल्सा आमतौर पर साल्सा संगीत पर नृत्य किया जाता है। आप एक साथी आवश्यक नहीं हो सकता है, जिसमें रेखा नृत्य का एक फार्म के रूप में यह नृत्य निर्देशन कर सकते हैं, हालांकि साल्सा, एक जोड़ी की आवश्यकता है। इस नृत्य शैली लैटिन अमेरिका भर में बहुत लोकप्रिय है और समय के साथ यह उत्तरी अमेरिका, यूरोप, ऑस्ट्रेलिया, एशिया और मध्य पूर्व के माध्यम से फैल गया।
बॉलरूम डांस
बॉलरूम डांस अपने साथी के साथ किया जाने वाला नृत्य है, जिसे दुनियाभर में बेहद पसंद किया जाता है। हल्‍की लाइट म्‍यूजिक में यह डांस बेहद आकर्षक दिखता है। इसमें साल्सा, रूंबा, सांबा, कैसीनो और बक आदि को मिक्‍स भ्‍ीा किया जा सकता है। आमतौर पर बॉरूम डांस अपने साथी के साथ एक दूसरे की बाहों में किया जाता है। बॉलरूम नृत्य के दो मुख्य शैलियों हैं - अमेरिकी शैली और अंतर्राष्ट्रीय शैली।
नेपाल की राष्ट्रीय फुटबॉल टीम
नेपाल राष्ट्रीय फुटबॉल टीम अंतरराष्ट्रीय पुरुष फुटबॉल में नेपाल का प्रतिनिधित्व करती है और अखिल नेपाल फुटबॉल संघ (ANFA) द्वारा शासित है। एशियाई फुटबॉल परिसंघ (AFC) के सदस्य, नेपाली फुटबॉल टीम दशरथ रंगशाला स्टेडियम, त्रिपुरेश्वर, काठमांडू में अपने घरेलू खेल खेलते हैं।
लिबास (1988 फ़िल्म)
link title लिबास 1988 में बनी हिन्दी भाषा की फ़िल्म है।
उत्तम कुमार
उत्तम कुमार (3 सितंबर 1926 - 1980) (बांग्ला: উত্তম কুমার) एक बांग्ला और हिन्दी फ़िल्मों का एक प्रसिद्ध अभिनेता थे।
परिचय
बांग्ला फ़िल्मों के महानायक उत्तम कुमार का जन्म हुआ था 3 सितंबर 1926 को भवानीपुर कोलकाता के गिरीश मुखर्जी रोड स्थित अपने पुश्तैनी मकान में। कोलकाता के ही साउथ सबर्बन स्कूल (मेन) से स्कूली शिक्षा के बाद कोलकाता विश्वविद्यालय के गोयेनका कॉलेज ऑफ कॉमर्स एंड बिजनेस ऐडमिनिस्ट्रेशन में दाखिला लिया लेकिन वे अपनी पढ़ाई पूरी नहीं कर पाए और उन्होंने कलकत्ता पोर्ट ट्रस्ट में कलर्क की नौकरी ज्वॉयन कर ली। अभिनेता, निर्माता, निर्देशक उत्तम कुमार की बतौर नायक पहली फ़िल्म थी नितिन बोस निर्देशित दृष्टिदान। सुचित्रा सेन के साथ उनकी जोड़ी खूब पसंद की गई। सुचित्रा के साथ उनकी सप्तपदी, पौथे होलो देरी, हारानो सुर, चावा पावा, बिपाशा, जीवन तृष्णा और सागरिका जैसी फ़िल्में बेहद लोकप्रिय रहीं।
बांग्ला के साथ-साथ उन्होंने पांच हिन्दी फ़िल्मों में भी अभिनय किया। 1967 में छोटी सी मुलाक़ात (स्वयं निर्माता), 1975 में अमानुष, 1 977 में आनंद आश्रम 1979 में क़िताब और दूरियां।
उनका असली नाम था अरुण कुमार चैटर्जी। कोलकाता में हाजरा अंचल में उनके नाम पर उत्तम थियेटर है तथा टालीगंज ट्रामडिपो के समक्ष उनका विशाल स्टैच्यु सड़क के चौंक पर लगाया गया है। और अब विगत वर्ष २००९ में टालीगंज मेट्रो स्टेशन का नामकरण महानायक उत्तम कुमार हो गया है।
उनके एकमात्र पुत्र गौतम कुमार चटर्जी (दिवंगत) एक व्यवसायी थे। फिल्मों में उनकी रुचि नहीं थी लेकिन उत्तम के पौत्र गौरव बांग्ला फ़िल्मों में अभिनय कर रहे हैं। उनकी ख़्वाहिश थी कि अभिनय करते हुए उनका दम निकले और हुआ भी ऐसा ही। 1980 में "ओ गो बोधु शुंदरी" की शूटिंग के दौरान हृदयाघात से उनका निधन हो गया।
आदर जैन
आदर जैन एक भारतीय फ़िल्म अभिनेता हैं। इन्होंने अपने अभिनय की शुरुआत क़ैदी बैंड से शुरू की थी।
व्यक्तिगत जीवन
यह राज कपूर के पौते हैं। यह मनोज जैन और रीमा जैन के पुत्र, अरमान जैन के छोटे भाई हैं और करिश्मा कपूर के कजिन है।
अभिनय
इन्होंने अभिनय की शुरुआत फ़िल्म क़ैदी बैंड की। इसके अलावा यह ऐ दिल है मुश्किल में सहायक निर्देशक भी थे।
यूटीसी+०४:००
यूटीसी+०४:०० यूटीसी से चार घंटे आगे का समय मंडल है। आईएसओ के अनुसार UTC+04:00 का प्रयोग निम्नलिखित तरीके से होता है।
डेलाइट सेविंग टाइम (उत्तरी गोलार्ध ग्रीष्मकाल)
मॉस्को ग्रीष्मकालीन समय इस समय मंडल का उपयोग करता है।
समुराई
समुराई जापान के परंपरागत योद्घा वर्ग हैं। ये बुशीदो नामक आचार सन्हिता का पालन करते हैं। बेहद स्वामिभ्क्त होते हैं। अपमान के बजाय मृत्यु को पहला विकल्प देते है। ये झेन धर्म का पालन करते हैं। ‍
रतलाम सेव
रतलामी सेंव
मध्य प्रदेश के एक प्रमुख शहर रतलाम की प्रसिद्धि का एक प्रमुख कारण इस शहर के अलग अलग तरह के नमकीन जैसे समोसा, कचोरी, पोहे और फलाहारी नमकीन है। नमकीन की इन श्रेणियो में सेव का अपना प्रमुख स्थान है। मुख्य रूप से बेसन एवं मसालों से निर्मित इस नमकीन खाद्य की बिक्री सम्पूर्ण शहर एवम भारत के अलग अलग प्रदेशो में दूर दूर तक होती हे। सेव के प्रकारों में मुख्य रूप से लोंग, लहसून एवं काली मिर्च से बनी सेव बहुतायात से बिकती हे।
सेव बनाने में मुख्य रूप से मूंगफली के तेल का उपयोग किया जाता हे।
पंचाली-पू०मनि०२, पौडी तहसील
पंचाली-पू०मनि०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
गरीबी हटाओ
गरीबी हटाओ देश बचाओ का नारा 1971 के आम चुनाव में इंदिरा गांधी ने दिया था। बाद में उनके बेटे राजीव गांधी ने भी इस नारे का उपयोग किया। इस नारे का प्रयोग ( 4 वी ) पंचवर्षीय योजना में किया गया था। हमारे देश मे पंचम पंचवर्षीय योजना में निर्धनता उन्मूलन को योजना के प्रमुख उद्देश्य के रूप में स्वीकार किया गया था।
जियागंज-आज़िमगंज
जियागंज-आज़िमगंज (Jiaganj Azimganj) भारत के पश्चिम बंगाल राज्य के मुर्शिदाबाद ज़िले में स्थित एक नगर है।
गोपालपुर-२ गाँव, बिक्रम (पटना)
गोपालपुर-२ बिक्रम, पटना, बिहार स्थित एक गाँव है।
पंदाली-खात०४, पौडी तहसील
पंदाली-खात०४, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
कोदड़
कोदड़ (Kodad) भारत के तेलंगाना राज्य के सूर्यापेट ज़िले में स्थित एक नगर है।
छन्दा, बाराकोट तहसील
छन्दा, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
निंजा
निंजा (忍者) या शिनोबी (忍び) मध्यकालीन जापान के उन योद्धाओं को कहा जाता था जो पैसे के लिए हत्या, अपहरण, लूट मार, जासूसी, अंगरक्षक का काम आदि करते थे|निंजा अपने अंधेरे में घात लगाकर हमला करने और युद्ध कला के लिए विश्वभर में प्रसिद्ध है| सेंगोकू काल या युद्धरत राज्यों के काल में जो १५वी शताब्दी में शुरू हुआ था उसमे गुप्तचरों की नियुक्ति शुरू हुई थी जो की निंजा हुआ करते थे, शायद १४वी सदी में निंजा अस्तित्व में आये हो|
छन्दा, बाराकोट तहसील
बाहरी कड़ियाँ
छन्दा, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
निंजा
१७वी सदी में जब तोकुगावा शासको ने पुरे जापान का एकाकीकरण किया तब निंजा धीरे धीरे गायब होने लगे| इसके बाद निंजा जापान और पश्चिमी देशो के लिए जादुई शक्ति वाला एक काल्पनिक किरदार बन गया|
शब्द-व्युपत्ति
निंजा शब्द का काफी कम उपयोग किया है जापानी लेखो में, इसके बजाये शिनोबी शब्द अधिक उपयोग हुआ है| शिनोबी का अर्थ है चुराना| शिनोबी के अलावा "मोनोमी", "नोकिज़रू", "रप्पा", "कुसा", "इगा मोनो" आदि शब्द अधिक प्रचलित थे प्राचीन जापान में|
निंजा यह शब्द पश्चिमी देशो में प्रचलित हुआ था द्वितीय विश्व युद्ध के समय|
छियालीस उर्फ बहत्तर गाँव, हंडिया (इलाहाबाद)
छियालीस उर्फ बहत्तर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
माध्यमान प्रमेय
गणित में, माध्यमान प्रमेय (mean value theorem) के अनुसार किन्हीं दो बिन्दुओं के मध्य दिये गये किसी चाप पर कम से कम एक ऐसा बिन्दु विद्यमान होगा जिसपर चाप की स्पर्शरेखा अन्तक विन्दुओं को मिलाने वाली छेदक रेखा के समानान्तर होगी।
यह प्रमेय अवकलन गणित और गणितीय विश्लेषण में महत्त्वपूर्ण परिणाम देता है और कलन का मूलभूत प्रमेय को सिद्ध करने में बहुत उपयोगी है। यह प्रमेय किसी फलन के किसी दिये गये अन्तराल में, इसके बिन्दुओं के मध्य अवकलज की स्थानिक परिकल्पना से सम्बंधित वैश्विक कथन को सिद्ध करने के लिए काम में ली जाता था।
दूसरे शब्दों में, यदि कोई फलन f बंद अंतराल [a, b] पर सतत है, जहाँ a<b है तथा विवृत अंतराल (a, b) पर अवकलनीय है तो (a, b) में कम से कम एक बिन्दु c इस प्रकार विद्यमान होगा कि
इतिहास
सबसे पहले केरलीय गणित सम्प्रदाय के गणितज्ञ परमेश्वर (1370–1460) ने गोविन्दस्वामी और भास्कराचार्य के ग्रन्थों के भाष्य में माध्यमान प्रमेय के एक विशिष्ट रूप का वर्णन किया था। सन १६९१ में माइकल रॉल ने माध्यमान प्रमेय के एक विशिष्ट रूप को सिद्ध किया जिसे अब रॉल प्रमेय कहा जाता है। सन १८२३ में ऑगस्टिन लुइस कौशी (1789–1857) ने माध्यमान प्रमेय को इसके आधुनिक रूप में प्रस्तुत किया और इसे सिद्ध भी किया।
अभिनव बालमन
अभिनव बालमन बच्चों पर केन्द्रित हिन्दी एवं अंग्रेजी की एक बाल पत्रिका है। यह पत्रिका वर्ष 2009 से निरंतर प्रकाशित हो रही है। यह पत्रिका त्रैमासिक है। इस पत्रिका में बाल रचनाकारों की स्वरचित रचनाएँ प्रकाशित होती हैं। इसी के साथ पत्रिका में कविता लेखन, कहानी लेख, पत्र लेखन, संस्मरण लेखन, वत्सल चित्र पहेली, चित्र बनाओ प्रतियोगिता, रंग भरो प्रतियोगिता जैसी विभिन्न प्रतियोगिताएँ भी हैं जिसमें बच्चों को पुरस्कार भी प्रदान किए जाते हैं। अभिनव बालमन विभिन्न रचनतरमक आयोजन भी करती है। साथ ही वार्षिक कार्यशाला 'सृजनोत्सव' का भी आयोजन करती है जिसमें बच्चों को कविता, कहानी, चित्रकला, क्राफ्ट आदि विभिन्न विधाओं में मार्गदर्शन भी दिया जाता है।
पत्रिका के संपादक निश्चल को वर्ष 2012 में उत्तर प्रदेश सरकार द्वारा सर्वश्रेष्ठ सम्पादन का पुरस्कार भी प्राप्त हो चुका है।
एक विवाह ऐसा भी (टीवी श्रृंखला)
एक विवाह ऐसा भी एक भारतीय हिंदी रोमांस टेलीविजन श्रृंखला है, जिसका प्रीमियर 6 फरवरी 2017 को एंड टीवी पर हुआ। सीरीज का निर्माण निवेदिता बसु के हाउस ऑफ ओरिजिनल्स ने किया है। 22 सितंबर 2017 को प्रसारित अंतिम एपिसोड के बाद शो की जगह हाफ मैरिज ने ले ली। इसका कुल 176 एपिसोड्स है।
कथानक
कहानी एक युवा विधवा सुमन के इर्द-गिर्द घूमती है। सुमन एक देखभाल करने वाली मां, एक जिम्मेदार बहू और एक प्यारी भाभी है। वह अपने परिवार को आर्थिक रूप से स्थिर रखने के लिए घर के कामों और स्थानीय पार्लर में अपने काम के बीच संतुलन बनाती है। फिर वह अपनी सास के आग्रह पर एमबीए कोर्स करने के लिए एक विश्वविद्यालय में प्रवेश लेती है। वहां उसकी मुलाकात एक लापरवाह रणवीर मित्तल से होती है। हालाँकि वे शुरू में एक-दूसरे को नापसंद करते हैं, लेकिन बाद में रणवीर को सुमन से प्यार हो जाता है। इस बीच, लतिका और संजना (सुमन की भाभी) की शादी रणवीर के दो भाइयों से तय हो जाती है। सुमन की सास अपनी बेटियों के भविष्य को सुरक्षित करने के लिए रणवीर के गठबंधन को स्वीकार करती है। सुमन, शुरू में हिचकिचाती है, बाद में रणवीर को स्वीकार कर लेती है। सुमन और रणवीर ने सुमन के बेटे वीर के साथ "गत-बंधन" बांधकर शादी कर ली।
रणवीर मित्तल के व्यवहार में बदलाव आता है जो घमंडी हो जाता है और वीर को स्वीकार करने से इंकार कर देता है। इस प्रकार वीर को उसकी दादी के साथ उसके पैतृक घर पर वापस रखा जाता है। बाद में यह पता चला कि सुमन के पूर्व पति, रवि परमार, जिसे मृत माना जाता था, वास्तव में जीवित है। सुमन और वीर दोनों उसके साथ रहने को मजबूर हैं।
रवि सुमन का शारीरिक शोषण करने लगता है। रणवीर समय पर पहुंचते हैं और सुमन को बचाते हैं। सुमन, वीर और रणवीर में सुलह हो जाती है।
आखिरी सीन में दिखाया गया है कि गर्भवती बहू (सुमन, संजना और अंतरा) सहित पूरा परिवार एक फैमिली फोटो के लिए इकट्ठा होता है।
हिन्दुस्तान टाईम्स
हिन्दुस्तान टाईमज़ (अंग्रेज़ी: Hindustan Times (HT)) भारत का एक रोज़मर्रा अंग्रेज़ी अख़बार है। पाठकों की संख्या मुताबिक यह भारत के बड़े अख़बारों में से है। द टाईमज़ ऑफ़ इंडिया के बाद इसका दूसरा नंबर है।
यह १९२४ में मास्टर सुन्दर सिंह लायलपुरी द्वारा कायम किया गया।
चंद्रदेव
चन्द्र देव (चन्द्र), जिसे सोम के रूप में भी जाना जाता है, एक हिन्दू देवता है जो चन्द्रमा का देवता माना जाता है। यह रात्रि के समय रोशन करने के लिए रात्रि, पौधों और वनस्पति से सम्बंधित माना जाता है। ब्रह्मा का चन्द्र रूप लेने का मूल उद्देश्य था कि रात्रि काल में पाप न हो। इन्हें नवग्रह (हिन्दू धर्म में नौ ग्रह) और दिक्पाल (दिशाओं के पालक) में से एक माना जाता है। पुराणों के अनुसार इनके पिता का नाम महर्षि अत्रि और माता का नाम देवी अनुसूया था। चंद्रदेव का विवाह दक्ष प्रजापति और वीरणी की साठ में से सत्ताईस कन्याओं के साथ हुआ था और इन्हीं कन्याओं को सत्ताईस नक्षत्र भी कहा गया है। इन कन्याओं में चंद्र रोहिणी से सर्वाधिक प्रेम करते थे।
चंद्रमा का जन्म
एक बार त्रिदेवियों को अपने सतीत्व पर अहम् हो गया। उन्हें लगा कि उनके समान पतिव्रता स्त्री इस विश्व में कोई नहीं हैे। एक बार भगवान विष्णु के भक्त देवऋषि नारद वहां आ पहुंचे और उन्होंने त्रिदेवियों को महर्षि अत्रि की पत्नी अनुसूया के सतीत्व के बारे में बताया जिससे उनके अहम को बहुत ठेस पहुंची। उन्होंने त्रिदेवों को अनुसूया के सतीत्व की परीक्षा लेने को कहा। तब त्रिदेव एक ही समय में महर्षि अत्रि के आश्रम में आए। तीनों देवों का एक ही उद्देश्य था अनुसूया का सतीत्व नष्ट करना। तीनों देवों ने साधु का वेश लिया और अनुसूया से भोजन करवाने की मांग की और ये शर्त रखी कि उन्हें नग्न अवस्था में भोजन करवाया जाए। अनुसूया ने महर्षि अत्रि का चरणोदक तीनों देवों पर छिड़क दिया जिससे त्रिदेव छोटे छोटे बालकों के रूप में परिवर्तित हो गए और अनुसूया की गोद में खेलने लगे। जब काफी देर तक त्रिदेव अपने धाम नहीं लौटे तब त्रिदेवियाँ उन्हें खोजती हुई महर्षि अत्रि के आश्रम में आ गयीं और देवी अनुसुया के पास आईं। सरस्वती, लक्ष्मी, पार्वती ने उनसे आग्रह किया कि वे उन्हें उनके पति सौंप दें। अनुसुया और उनके पति ने तीनों देवियों की बात मान ली किन्तु अनुसूया ने कहा "कि त्रिदेवों ने मेरा स्तनपान किया है इसलिए किसी ना किसी रूप में इन्हें मेरे पास रहना होगा अनुसुया की बात मानकर त्रिदेवों ने उनके गर्भ में दत्तात्रेय, दुर्वासा और चंद्रमा रूपी अपने अवतारों को स्थापित कर दिया। समय आने पर अनुसूया के गर्भ से भगवान विष्णु ने दत्तात्रेय , भग्वान ब्रह्मा ने चंद्र और भगवान शंकर ने दुर्वासा के रूप में जन्म
लिया
गणेश जी द्वारा चंद्र को श्राप
गणेशपुराण में वर्णित एक कथा के अनुसार एक बार भगवान शिव और माता पार्वती ने सभी देवताओं को भोजन पर आमंत्रित किया था।भोजन करने के पश्चात् चंद्रदेव आकाश में स्थित हो गए और गणेशजी मूषक पर बैठकर टहलने निकल पड़े। गणेश जी की शारीरिक रचना देखकर चंद्रदेव मन ही मन में हंसने लगे। जब मूषक का संतुलन बिगड़ गया तो उन्होंने गणेश जी से कहा कि "गणेश जी आपकी आकृति बड़ी विचित्र है आपके भार से मूषक भी चलने में असमर्थ हो रहे हैं। आपके हाथ पांव तो खम्भ जैसे हैं विशालकाय हाथी का सिर है और आपका पेट तो ऐसा प्रतीत होता है जैसे अन्न का पूरा भण्डार हो।" आपको देखकर तो मेरी हंसी रूक ही नहीं रही।" चंद्र की ऐसी बातें सुनकर गणेश जी ने उन्हें अपनी चमक खोने का श्राप दिया।
दक्ष प्रजापति के श्राप से मुक्ति
चंद्रदेव ने भगवान विष्णु के कहने पर प्रभास तीर्थ में जाकर १०८ बार महामृत्युंजय मन्त्र का जप किया तथा भगवान शिव की कृपा से उस श्राप से मुक्ति पाई। आज ये स्थान भगवान शंकर का सोमनाथ ज्योत्रिलिंग कहलाता है।
गणेश जी द्वारा चंद्र को श्राप से मुक्ति
गणेश जी से श्राप मिलने के बाद चंद्रदेव एक सरोवर में जा छुपे थे। गणेश जी को कुछ समय बाद अपनी भूल का अहसास हुआ और वे चंद्रदेव को श्राप मुक्त करने के लिए खोजने लगे। बाद में चंद्रदेव से वे बोले "चंद्रदेव आपको मैंने एक छोटी सी भूल का बड़ा श्राप देकर बहुत बड़ा अपराध किया है। इसलिए मैं आपको श्राप मुक्त करता हूं। लेकिन भाद्रपद मास की शुक्ल पक्ष की चतुर्थी को आपके दर्शन करने वाले व्यक्ति को कलंक लगेगा। इसलिए मेरे जन्मदिवस को कलंक चतुर्थी के नाम से भी जानेंगे।" इसी कारण चंद्रदेव के दर्शन गणेश चतुर्थी को नहीं करने चाहिए।
मिर्ज़ा ग़ालिब (1988 फ़िल्म)
मिर्ज़ा ग़ालिब 1988 में बना एक उर्दू धारावाहिक है जो दूरदर्शन पर दिखाया जाता था। यह धारावाहिक इसी नाम के शायर के जीवन पर आधारित है।
संक्षेप
धारावाहिक मिर्ज़ा ग़ालिब के बचपन से लेकर उनकी मृत्यु तक उनके जीवन की झलक दिखाता है।
संगीत
धारावाहिक में मुख्यतः ग़ालिब की ग़ज़लों का प्रयोग किया गया जो जगजीत सिंह व चित्रा सिंह की आवाज़ में हैं।
सीतामऊ राज्य
सीतामऊ राज्य की स्थापना
सीतामऊ राज्य की स्थापना के समय इसका क्षेत्रफल रतलाम राज्य के क्षेत्रफल के लगभग ही था। इस राज्य (सीतामऊ) में नाहरगढ़ और तीतरोद के परगने भी सम्मिलित थे। कुछ समय पश्चात् मुगल बादशाह फर्रूखसियर ने केशवदास को आलोट का परगना भी जागीर में दे दिया था। किन्तु केशवदास के बाद उसके उत्तराधिकारी शासक गजसिंह के शासनकाल में आलोट का परगना और राजा फतेहसिंह के शासनकाल में नाहरगढ़ के परगने पर क्रमशः देवास के पंवारों और सिंधिया द्वारा अधिकार कर लिये जाने से अपेक्षाकृत इसकी सीमाएँ संकुचित हो गई। सीतामऊ राज्य की यदि पूर्व की सीमा को देखें तो यह राज्य पाँच अन्य राज्यों की सीमाओं को छूता था। इस राज्य के उत्तर में जावरा राज्य का वह भाग जो अब मल्हारगढ़ तहसील कहलाता है, उत्तर-पूर्व में होलकर राज्य का गरोठ जिला जो अब गरोठ तहसील कहलाता है। इसके दक्षिण में जावरा और देवास सीनियर राज्य थे । पूर्व में राजपूताना का झालावाड़ राज्य जबकि पश्चिम में ग्वालियर राज्य का मन्दसौर जिला है ।
वर्तमान में इसके उत्तर में गरोठ तथा मल्हारगढ़ तहसीले हैं । दक्षिण में रतलाम जिला है । पूर्व में सुवासरा तहसील तथा झालावाड़ जिला (राजस्थान) है, तथा पश्चिम में मन्दसौर तहसील है।
15वीं सदी के उत्तरार्द्ध में साता नामक भील राजा ने पहाड़ी पर एक बस्ती को आबाद किया जो भील सरदार साता के नाम से ही सीतामऊ नाम से प्रसिद्ध हुई । यहाँ लगभग एक सदी तक भीलो का ही आधिपत्य रहा ।
कुछ समय पश्चात ईडर राज्य के लौतरा से गजमालोत राठौड़ों का एक दल जुझारसिंह के नेतृत्व में मालवा की ओर आया और सीतामऊ के निकट खेड़ा में बस गया । जुझारसिंह के पश्चात धाऊजी, उदयकरण और नगजी इस दल के सरदार हुए। नगजी ने सन् 1549 ई0 में सीतामऊ के सरदार लाला तोरा और खाना को मारकर सीतामऊ ग्राम पर अधिकार कर लिया।
मुगल बादशाह अकबर के शासनकाल में प्रशासनिक सुधारों के तहत सूबों का निमार्ण किया गया। तब मालवा सूबे के तहत सीतामऊ को मन्दसौर सरकार के तीतरोद महाल के अन्तर्गत सम्मिलित किया गया ।
‘मोटा राजा’ उदयसिंह (जोधपुर) के चौथे पुत्र दलपत का बेटा महेशदास मुगल बादशाह शाहजहाँ का मनसबदार था । शाहजहाँ द्वारा महेशदास को सन् 1642 ई0 में जालौर का परगना जागीर के रूप में दिया गया था । महेशदास का उत्तराधिकारी रतनसिंह हुआ । जालौर परगने की आय कम होने के कारण शाहजहाँ ने रतनसिंह को सन् 1656 ई0 में जालौर के स्थान पर रतलाम का परगना जागीर के रूप में दिया । रतनसिंह का उत्तराधिकारी रामसिंह तथा रामसिंह का उत्तराधिकारी शिवसिंह हुआ । शिवसिंह के निःसंतान मरने के कारण रतलाम का शासक उसका सौतेला भाई केशवदास बना ।
औरंगजेब की कट्टर धार्मिक नीति के फलस्वरूप की गयी ज्यादतियों के कारण सन् 1694 ई0 में केशवदास के अधिकारियों द्वारा मुगल अधिकारी अमीन-इ-जजीया नासिरूद्दीन मारा गया। फलस्वरुप औरंगजेब द्वारा रतलाम का परगना जब्त कर लिया गया । तदनन्तर अगस्त 18, 1694 ई0 को केशवदास के परिजनों ने रतलाम को त्याग दिया । 1695 ई0 का वर्ष किसी प्रकार कठिनाइयों में यत्र-तत्र बिताया और अन्त में उन्होंने सीतामऊ में रहने का निश्चय कर 14 जनवरी 1696 ई0 को सीतामऊ में मुकाम किया। केशवदास उस समय दक्षिण में था । वह उसी तरह स्वामीभक्ति से शाही सेवा करता रहा।
सन् 1696 ई0 में पुनः केशवदास का भाग्य पलटा । तथा उसका मनसब पुनः बढ़ा कर पाँच सदी जात दो सौ सवारों का कर दिया । उस समय उसे मनसब के अनुरूप धार परगने में कुछ गांव तथा नाहरगढ़ का परगना जागीर में मिला था । नाहरगढ़ प्राप्त होने पर भी केशवदास ने अपने परिवार को सीतामऊ में ही रखा । सितम्बर 3, 1696 ई0 को मानसिंह राठौड़ की सिफारिश पर केशवदास के मनसब में दो सौ सवार और बढ़ा दिये, परन्तु इसके साथ दिये गये गांवों का निर्णय नहीं हो पाया था। क्योंकि उस समय शाही कार्यों में शिथिलता आ गयी थी । जनवरी 1699 ई0 में जाकर उसे सीतामऊ के आसपास के गांव जागीर में प्राप्त हुए ।
1699 ई0 में ही उसके मनसब में 1 सदी जात और 1 सौ सवारों की वृद्धि भी की गयी। महाराजकुमार डा. रघुबीरसिंह ने लिखा है कि - "पिछले पचास वर्षों में सीतामऊ का सापेक्षिक महत्व बढ़ गया था ।" किन्तु अब भी इस परगने का केन्द्र तीतरोद परगने के नाम से ही जाना जाता था । तब केशवदास तीतरोद परगने की प्राप्ति के लिये प्रयत्नशील हुआ । 31 अक्टूबर 1701 ई0 को वह अपने प्रयासों में सफल रहा और औरंगजेब द्वारा उसे तीतरोद परगने की सनद दी गयी। केशवदास ने अपनी जागीर का केन्द्र तीतरोद के स्थान पर सीतामऊ को बनाया । और इस प्रकार मालवा में सीतामऊ नामक नवीन राठौड़ राज्य की स्थापना हुई ।
केशवदास की मृत्यु शाही सेवा में रहते हुए ही दिल्ली में हो गयी । केशवदास का ज्येष्ठ पुत्र बखतसिंह अपने पिता के जीवनकाल में ही निःसंतान मर गया था । तब केशवदास का छोटा पुत्र गजसिंह सीतामऊ का शासक बना । गजसिंह ने लगभग 18 वर्ष तक शासन किया । 1752 ई0 में उसकी मृत्यु हो गयी तब उसका पुत्र फतहसिंह सीतामऊ का शासक बना । फतहसिंह के शासनकाल में सीतामऊ राज्य पर मराठों का आतंक बढ़ गया था । तब फतहसिंह ने सीतामऊ से 3 कि.मी. दक्षिण में स्थित लदूना को अपनी आपातकालीन राजधानी बनाया । फतेहसिंह ने 1787 ई0 में अपने नाम का सिक्का ढलवाया। यह सिक्का सीतामऊ में लगभग 100 वर्ष तक प्रचलित रहा। फतेहसिंह का निधन लदूना गढ़ में ही 1802 ई0 को हुआ । फतहसिंह की मृत्युपरान्त उसका ज्येष्ठ पुत्र राजसिंह सीतामऊ का शासक बना। राजसिंह के शानकाल के प्रारम्भिक वर्षों में मराठों का आतंक और अधिक बढ़ गया था । तब नवम्बर 1820 ई0 में सर जान मालकम की मध्यस्थता से ब्रिटिश प्रतिभूति के अन्तर्गत 60000/- रुपये वार्षिक कर सिंधिया को देना तय किया गया । तदन्तर सीतामऊ राज्य पर राजसिंह के आधिपत्य की अंतिम रूप से पुष्टि की गई । तब सीतामऊ में पुनः शांति स्थापित हो गयी और राजसिंह अपनी राजधानी लदूना से पुनः सीतामऊ ले आया । सन् 1867 ई0 में राजा राजसिंह का निधन हो गया । राजसिंह के दो पुत्र थे रतनसिंह एवं अभयसिंह। अभयसिंह 20 वर्ष की उम्र में ही मर गया था । महाराजकुमार रतनसिंह का जन्म 11 अप्रेल 1808 ई0 को हुआ था । वह बहुमुखी प्रतिभा वाला राजकुमार था। विद्या अध्ययन के साथ ही वह आखेट प्रिय भी था । उसे उर्दू, हिन्दी, ब्रज, संस्कृत और डिंगल आदि भाषाओं का ज्ञान था । अपने पिता राजा राजसिंह एवं गुरु स्वरूपदास से प्रेरणा प्राप्त कर वह "नटनागर" उप नाम से अनेक भाषाओं में कविता करने लगा था । उसने 'नटनागर विनोद' तथा 'दीवाने उश्शाक' नामक ग्रंथ की रचना की उसने कई काव्य ग्रंथों को संग्रहीत भी किया था। वह संगीत एवं वाद्य कला का भी शौकीन था । उसे घुड़सवारी का भी शौक था। घोड़ो के लक्षणों व गुणों पर उसने ‘अश्व विचार’ की रचना की थी ।
राजा राजसिंह के शासन काल में सीतामऊ राज्य में कई उतार-चढ़ाव आये । परन्तु शान्ति स्थापित होने के पश्चात् उसने सीतामऊ एवं लदूना गढ़ में अनेक निर्माण कार्य करवाए । उसके साथ ही उसके परिजनों एवं सीतामऊ की प्रजा ने भी अनेक निर्माण कार्य करवाए ।
सम्पूर्ण मालवा में फैले इस विद्रोह की अग्नि से सीतामऊ राज्य भी प्रभावित हुए बिना नहीं रहा। प्रसिद्ध इतिहासकार डा0 रघुबीरसिंह का मत था कि सीतामऊ राज्य किसी भी मुख्य राजमार्ग अथवा प्रान्तीय मार्ग पर नहीं पड़ता था, तथा यहाँ की प्रजा भी अपने वयोवृद्ध जन प्रिय शासक राजा राजसिंह (1802-1867) और उनके सुयोग्य प्रौढ़ कवि उत्तराधिकारी राजकुमार रतनसिंह ‘नटनागर’ से पूर्णतया सन्तुष्ट थी, अतः यहाँ पूर्ण शान्ति बनी रही । इससे स्पष्ट है कि सीतामऊ राज्य की आन्तरिक स्थिति पर इस विद्रोह का कोई सीधा प्रभाव नहीं पड़ा । तथापि (शुक्रवार, जून 12, 1857 ई0) को महिदपुर के सवार रीसाले वाले सीतामऊ में आये । बीदत करने लगे । जद रईयत बोहोतसी घबराई बा रीसाले वाले लोगों को सरकार सीतामऊ वाले सीपाहियों ने घुरकाये- धमकाये लेकिन वो लोग बरसरे फसाद थे । आखरस सेहर के कीवाड़ दरवाजे सेहरपंना के बंद कर लिये । जब उन लोगों ने सेहर के बाहर जीदर कहीं घांस लकड़ी वा रसद पाई लूट ली" । राजा राजसिंह इस समय इन विद्रोही सैनिकों का बलपूर्वक प्रतिकार करने की स्थिति में नहीं था । अतः अपनी प्रजा को बचाने के लिए उसने इन विद्रोही सिपाहियों को सीतामऊ राज्य की सीमा से शान्तिपूर्वक चले जाने के लिए 28000 /- रुपये दिये । इस प्रकार राजा राजसिंह ने अपने राज्य को लूटमार से तो अवश्य बचा लिया, किन्तु इस घटना की जानकारी किन्ही साधनों से अंग्रेज अधिकारियों को मिल गई, जिसकी संभावित नाराजगी और शंका वजीरबेग के पत्र में मिलती है -‘साहेब ममदू बड़े झुंजलाये और खफा होकर दांत पीसकर बोले के उन बदमासों का मुकाबला क्यों नहीं करा । नवाब साहेब के जरा से गाम में वो बदमास लोग गये थे, एक थाने के सीपाहियों ने दो आदमी सवार मार लिये । तुम लोग सब तरे देते हो।’
राजा राजसिंह की इस नीति के कारण सीतामऊ राज्य विद्रोहियों की लूटमार से तो बच गया किन्तु मन्दसौर और नीमच की घटनाओं और अंग्रेज अधिकारियों की यात्राओं के कारण यहाँ का वातावरण उत्तेजित बना रहा । तथा नगर व क्षेत्र की आबादी में मुसलमानों का प्रधान्य था। वहाँ के राजकीय सुरक्षा दल के पठान, अरब, अफगान, रूहेला, विलायती और मकरानी सिपाहियों का भी जिहाद के नाम पर उत्तेजित होकर उनका विद्रोही बनना अवश्यम्भावी था । सीतामऊ राज्य इस समय सैनिक और आर्थिक दृष्टि से पूर्णरूप से सक्षम नहीं था । ऐसी स्थिति में विद्रोही सैनिकों और अंग्रेजी सरकार के परस्पर विरोधी धाराओं के मध्य फंसकर राजा राजसिंह दुविधाजनक स्थिति में पड़ गया । इस समय सीतामऊ राज्य की स्थिति ‘दो नाहर में अपन एक बकरी’ के समान हो गई थी । एक तरफ विद्रोही सैनिक मदद के लिए राजसिंह पर दबाव डाल रहे थे, तो दूसरी ओर विद्रोहियों को दबाने, उनको राज्य की सीमा से खदेड़ने के लिए अंग्रेज अधिकारियों के निर्देश निरन्तर पहुँच रहे थे । राजसिंह की इस दुविधापूर्ण स्थिति का सही चित्रण मिर्जा वजीरबेग ने अपने पत्रों में बार-बार किया है - ‘हमारे पास ऐसी जमयत नहीं के हंम उनका मुकाबला करते ओर अवली हंम तो टांके के जुलम से तबा हो रहे हैं । अगरचे कम जमयत से हंम मुकाबला करते वो बदमाश लोग सेहर को तबा कर देते तो मुसकील थी ।’ इसी तरह एक दूसरे पत्र में वजीरबेग लिखता है - ‘अब बड़ी मुसकील है । दो नाहर में अपन अनेक बकरी हैं। मन्दसौर की ताबेदारी करे तो अंगरेजों से मारे जाते हैं और अंगरेजों की फरमेबदारी नहीं करते है तो जो ज्यांने क्या गजब करेंगे ।’
विशेषतया सीतामऊ राज्य की स्थिति तब और विकट हो गई जब मक्का से हज कर मुगल शाहजादा फिरोजशाह जुलाई 1857 ई0 के अन्त तक मालवा में आ पहुँचा था । शाहजादा फिरोज शाहआलम द्वितीय (1759-1806) के पौत्र, निजामबख्त और आलमगीर द्वितीय (1754-1759) की प्रपौत्री, आबादी बेगम का पुत्र था । जब वह मालवा में आया था तब वह साधनहीन था, परन्तु वह मुसलमानों की दृष्टि में विशेष आदरास्पद हो गया था । वह सर्वप्रथम खाचरोद पहुँचा और जब उसने वहाँ जिहाद की घोषणा की तब वहाँ के कमाविसदार वाकर हुसेन ने मार भगाया तब उसने वहाँ से कोई 8 कि.मी. दूर स्थित फरनाजी मन्दिर के पास शरण ली । यहाँ उसके साथ आस-पास के सैकड़ों मुसलमान एकत्र हो गये, और उनकी संख्या निरन्तर बढ़ती ही गई । तब इस दल बल के साथ वह मन्दसौर जा पहुंचा। इसके आगमन के साथ ही मन्दसौर में सर्वव्यापी विद्रोह हो गया, तथा वहाँ की राजकीय सेवा (सिंधिया के अन्तर्गत) में रत मकरानी, विलायती, अरब आदि सब ही सिपाही शाहजादा के साथ जा मिले । तब उत्साही कट्टर मुसलमानों ने मंगलवार, भाद्रपद वदि 6, 1914 वि0 (अगस्त 11, 1857 ई0) को हुमायूँशाह के नाम से शाहजादा फिरोज को गद्दी पर बैठा दिया । अपनी शक्ति बढ़ाने के लिए उसने आस-पास के राज्यों यथा प्रतापगढ़, सैलाना, रतलाम, जावरा व सीतामऊ आदि के शासकों को फरमान भेजकर उसकी सत्ता को मान्य कर शस्त्रादि व धन से उसकी सहायता करने का आग्रह किया। जब यह खबर चारों तरफ फैली तब उसकी घोषणाओं से प्रभावित होकर हजारों मेवाती, विलायती, मकरानी हर तरफ से नौकरी छोड़कर आने लगे और शाहजादा की सेना में सम्मिलित हो गये और यों सितम्बर, 1857 ई0 में उसकी सेना में कुल मिलाकर लगभग 18000 सैनिक हो गये थे ।
इस प्रकार शाहजादा फिरोज के गद्दी पर बैठते ही उसने अंग्रेजी सत्ता के विरुद्ध खुला विद्रोह कर दिया । उस समय सीतामऊ राज्य के भी कई एक मुसलमान मन्दसौर में इन विद्रोहियों से जा मिले थे । जिसका विवरण वजीरबेग के पत्रों में कुछ इस तरह लिखा है - ‘बाजे-बाजे मुसलमान साकीन खास सीतामऊ से बदलकर मन्दसौर में फसादी लोगों में जा मिले थे, सो केतेई मरे होंगे केतेई जीते भागे होंगे।’
ऐसी विकट स्थिति में राजसिंह की दुविधा और भी बढ़ गई । तब मिर्जा वजीरबेग ने भी राजसिंह को सलाह दी कि इस समय सोच समझकर कदम उठाना चाहिए । जैसा कि पत्र में लिखा है - ‘जमाना खराब है । और फेर हजरते मंनदसौर हैं, सो जो कांम करो सो समजकर करोगे ओर कीसी का भरोसा ऐतबार न रखोगे । रतलाम, जावरा, सलाना, मनदसौर की ताबेदारी करे तो आप बी करना और सारों से अवल आपको घबरावें तो जवाब साफ लिखना के रतलाम, सलांना, जावरा हाजर होगा तो हम बी हाजर हें । ओरों के भले आदमी आवें तो अपने ईयांहां से बी कीसी को भेज दो ।’
ऐसे अवसर पर राजा राजसिंह स्थिति पर नजर जमाये राजनैतिक उलट-फेरों का गहन अध्ययन कर रहा था । शाहजादा फिरोज द्वारा आस-पास के राज्यों को हाजिर होकर आज्ञा मानने का आदेश तो पहले ही दे दिया गया था । जब यह समाचार अंग्रेजों को ज्ञात हुआ तो उनके कान खड़े हो गये । महिदपुर से भागा मेजर टिमिन्स अपनी टोली के साथ जावरा, सीतामऊ में शरण ढूंढता धूम रहा था । शनिवार, जुलाई 11, 1857 ई0 को मेजर टिमिन्स सीतामऊ पहुंचा । तब राजा राजसिंह ने मेजर टिमिन्स को सीतामऊ राज्य की संकटकालीन पुरानी राजधानी लदूना में ससम्मान ठहराया तथा पूर्ण सुरक्षा के साथ भगोर के ठा0 रतनसिंह को 15 सवार देकर टिमिन्स को नीमच पहुंचाया । किन्तु वहाँ पर स्थिति अनुकुल न देखकर वापिस सीतामऊ लाकर अपने सवार व हाथी देकर पुनः महिदपुर भिजवा दिया ।
गुप्तचरों का जाल व जगह-जगह अपने वफादार व्यक्ति शाहजादे ने नियुक्त कर रखे थे। तभी तो उसे मेजर टिमिन्स की गतिविधियों की जानकारी शाहजादे फिरोज को तत्काल उपलब्ध हो गयी । तब शाहजादे ने अपने विद्रोही सैनिकों से कहा कि - ‘जो परवाने आस-पास के रईसों को भेजे गये हैं, उनका उद्देश्य दहशत फैलाना नहीं है, हमारे शत्रु तो अंग्रेज हैं जिन्हें यहाँ से भगाना है। इसके लिए रसद और रकम की जरूरत होगी, आस-पास के रईस (राजा लोग) अगर वतन परस्त होंगे तो हमारी मदद करेंगे। जावरा से तो विद्रोह कर अब्दुलसत्तार रसद के साथ पहले ही आ चुका है । अतः शेष भी हमारी मदद करें।’ इस उद्देश्य पूर्ति के लिए शाहजादा ने केदारराव और रहीमबख्श के नेतृत्व में दो हजार सैनिकों की एक फौज व चार तोपों के साथ सीतामऊ से पैसे वसूल करने को भेजा। राजसिंह को परवाना पहले ही भेजा जा चुका था जिसमें कहा गया था कि सवा लाख रुपया, दस घोड़े, एक हाथी और सेना की मदद भेजो और लगान की हर किश्त दाखिल करो । वरना फौज आकर तुम्हारी बरबादी करेगी ।’
केदारराव और रहीमबख्श के नेतृत्व में इस सेना ने मौजा बिलांत्री, सीतामऊ से दो कोस के फासले पर आकर डेरा डाल दिया। सीमा पर आयी विद्रोही सेना ने सीतामऊ में हलचल मचा दी । विकट परिस्थितियाँ देख राजसिंह ने जावरा नवाब को पत्र लिखा कि - ‘मन्दसौर की फौज युद्ध के लिए सीतामऊ से दो कोस की दूरी पर मौजा बिलांत्री में रुकी है व विद्रोह करना चाहते हैं । उन्हीं दिनों में सीतामऊ राजकुमार रतनसिंह ‘नटनागर’ जावरा में मौजूद थे, उन्होंने ऐसे अवसर पर हिदायत दी कि ऐसे नाजुक वक्त में सभी को एक हो जाना चाहिए व विद्रोहियों के फसाद का सामना करना चाहिए । मदद के तौर पर जावरा नवाब से कहा कि एक पेटी बारूद जरूर भेज दें व हमेशा हमारी तरफ ध्यान रखे।
जावरा नवाब ने इस पत्र के मिलते ही बैरीसाल को अपनी सिपाही पलटनों को बारूद, तोप देकर सीतामऊ तुरन्त भेज दिया और पत्र के जवाब में लिखा कि - ‘हम दिल व जान से आपके साथ हैं, आप किसी तरह की फिक्र न करें अगर विद्रोहियों का ज्यादा डर हो तो आप जावरा या नीमच चले जायें ।’
इधर जब भोपालसिंह फौज के साथ मन्दसौर पहुँचा तो शाहजादे फिरोज ने उसे कैद कर लिया तब भोपालसिंह ने आठ हजार हुण्डी नजराने के तौर पर दी । जबकि वजीरबेग के पत्र में कुछ इस तरह से लिखा है - ‘राजे साहेब ने बदमासों को रुपया दिया सो हमे याद है ।’ बादशाह गिरहा के अनुसार भी 28 हजार रुपये के साथ भोपालसिंह के नेतृत्व में राजपूत योद्धाओं की एक टुकड़ी शाहजादा की सेवा में भेजी थी ।
राजा राजसिंह को मिर्जा वजीरबेग के पत्रों से निरन्तर अंग्रेज अधिकारियों और विद्रोही सैनिकों की गतिविधियों का पता चलता रहता था । विद्रोही सैनिकों की आर्थिक मदद कर राज्य को उनकी लूटमार से बचा लिया । बाद में अंग्रेजों का पलडा भारी देखते हुए उनकी मदद करने का फैसला कर राज्य को अंग्रेजों के कोप से भी बचाया ।
उसके शासन काल में साहित्य के क्षेत्र में भी विकास हुआ । वह कवियों और साहित्यकारों का आश्रयदाता भी था और उन्हें जागीर देने का उल्लेख भी मिलता है । महाराजकुमार रतनसिंह का दुर्भाग्यवश घोड़े से गिर जाने के बाद अस्वस्थता के कारण 26 जनवरी 1864 ई0 को निधन हो गया । तब राजसिंह की मृत्युपरान्त रतनसिंह का पुत्र भवानीसिंह जून 19, 1867 ई0 को सीतामऊ का शासक बना। भवानीसिंह के शासनकाल में ब्रिटिश सरकार ने 26 जून, 1867 को सीतामऊ को एक स्वतंत्र राज्य स्वीकार करते हुए यहाँ के शासक को हिज हायनेस की पदवी तथा 11 तोपों की सलामी का सम्मान प्रदान किया । मई 28, 1885 ई0 को भवानीसिंह का निधन हो गया । वह पुत्र विहीन मरा था। अतः उसके निकट संबंधी चीकला महाराज तखतसिंह के ज्येष्ठ पुत्र बहादुरसिंह को गोद लेकर सीतामऊ का शासक बनाया गया । वह भी पुत्र विहीन मरा तब उसके छोटे भाई शार्दुलसिंह को सीतामऊ का शासक बनाया गया । शार्दुलसिंह के शासनकाल में सीतामऊ में अकाल तथा महामारी फैली । उसी महामारी में 10 मई 1900 ई0 को राजा शादूर्लसिंह का निधन हो गया ।
राजा शार्दुलसिंह भी निसंतान मरा था । अतः एक बार फिर उत्तराधिकार की समस्या सामने आई। तब उस परिस्थिति में उस समस्या का समाधान अंग्रेज सरकार द्वारा किया । और धरमाट के युद्ध में काम आने वाले रतनसिंह के दूसरे पुत्र रायसिंह के वंशज काछी बड़ौदा के महाराज दलेलसिंह के द्वितीय पुत्र रामसिंह को सीतामऊ का शासक बनाया गया ।
शिक्षा में सुधार
राजा रामसिंह के शासनकाल में सीतामऊ राज्य का चहुमुखी विकास हुआ । वह समय सीतामऊ का स्वर्ण युग था । उसने सिंहासनारोहण के पश्चात ही प्रशासन में अनेक सुधार किये।
राजा रामसिंह प्रारम्भ से ही शिक्षा के महत्व को जानता था अतः उसने शिक्षा के विकास हेतु अनेक प्रयास किये । उस समय सीतामऊ में एक माध्यमिक विद्यालय चलता था । 1907 ई0 में इस विद्यालय की एक शाखा लदूना नगर में भी खोली गयी । 1920 ई0 में सीतामऊ नगर में ‘श्री राम हाईस्कूल’ स्थापित किया गया । विद्यालय का संचालन राजा द्वारा गठित बोर्ड द्वारा किया जाता था । बोर्ड के अन्दर तीन स्टेट के एवं तीन गैर सरकारी सदस्य होते थे । राज्य का दीवान बोर्ड का अध्यक्ष होता था । सन् 1935-36 ई0 में ‘संस्कृत विद्यालय’ की भी स्थापना की गयी थी । बालिकाओं की शिक्षा के लिये ‘सरसकुंवर’ कन्या विद्यालय की भी स्थापना की गयी थी । सीतामऊ नगर के साथ ही ग्रामीण शिक्षा पर भी तत्कालीन समय में पूर्व ध्यान दिया गया। 1939-40 ई0 में अनेक गांवों में विद्यालय खोले गये । ग्राम शिक्षा के पाठ्यक्रम के निर्धारण हेतु कमेटी का गठन किया गया । कमेटी का अध्यक्ष महाराजकुमार रघुबीरसिंह को बनाया गया । कमेटी द्वारा निर्धारित पाठ्यक्रम को 1940 ई0 में लागू किया गया । लदूना, दीपाखेड़ा, दलावदा, खेजड़िया, तीतरोद, ऐरा, चीकला, मानपुरा, साखतली और खजूरी आदि गांवों में विद्यालय खोले गये थे । इसके साथ ही रियासत के राजपूत छात्रों के अध्ययन के दौरान निवास की सुविधा हेतु महाराजकुमार रघुबीरसिंह के नाम से 1933 ई0 में रघुबीर राजपूत बोर्डिंग हाऊस का निर्माण किया गया ।
यों शिक्षा के क्षेत्र में चहुमुखी विकास के लिये राजा रामसिंह द्वारा अनेक कार्य किये गये।
कृषि संबंधी सुधार
राजा रामसिंह द्वारा कृषि की उन्नति एवं कृषकों के उत्पादन के भी अनेक प्रयास किये गये। वह जानता था की राज्य की कमजोर अर्थव्यवस्था को सुधारने के लिये भू-राजस्व को सुधारना आवश्यक था । अच्छा भू-राजस्व उन्नत कृषि पर ही निर्भर हो सकता है । अतः राजा रामसिंह ने कृषि लायक भूमि जो पड़त पड़ी थी उसे आबाद करने के लिये उस भूमि के पट्टे किसानों को दिये । उस जमीन पर सिचांई सुविधा हेतु कुंए खुदाने के लिये किसानों को राज्य की ओर से आर्थिक सहायता प्रदान की गयी। फलरूवरूप 44 नये कुंए खोदे गये और 250 बीघा अतिरिक्त जमीन में सिंचाई होने लगी ।
साथ ही राजा रामसिंह ने इस बात की समुचित व्यवस्था की थी कि कोई भी राजकीय कर्मचारी लगान या ऋण वसूल करते समय किसानों पर किसी प्रकार का अत्याचार या दुर्व्यवहार न करे । वह इस बात का पूरा ध्यान रखता था कि किसानों पर किसी प्रकार का अन्याय न हो। उसने पशुओं के स्वास्थ्य के लिये पशु चिकित्सालय बनवाया तथा आधुनिक तकनीक से कृषि करने के लिये प्रशिक्षण हेतु कृषि फार्म की स्थापना की जिसमें समय-समय पर बाहर से कृषि विशेषज्ञों को आंमत्रित कर किसानों को नवीन प्रशिक्षण दिलवाये ।
वन विभाग की स्थापना
नगर पालिका की कार्य प्रणाली में सुधार
यों तो सीतामऊ रियासत में 1895 ई0 से ही नगरपालिका कार्यरत थी । स्थापना के समय से ही इसमें राजा द्वारा नियुक्त व्यक्तियों को ही सम्मिलित किया गया था । राजा रामसिंह के काल तक यही व्यवस्था अस्तित्व में थी उस समय राज्य का दीवान उस कमेटी का प्रमुख होता था। प्रजा का इसमें सीधा दखल नहीं होने से प्रायः सामान्य जनता की कठिनाईयों का निवारण यहाँ नहीं हो पाता था । तब राजा रामसिंह ने 1931 ई0 में नगरपालिका में प्रजा को प्रतिनिधित्व देने के लिये नगरपालिका के सदस्यों की संख्या बढ़ाकर 21 कर दी । इसमें आठ सदस्य रियासत द्वारा नियुक्त राजकीय अधिकारी व कर्मचारी होते थे शेष तेरह सदस्य जनता के प्रतिनिधि होते थे। नगरपालिका में इन सदस्यों का कार्यकाल तीन वर्ष होता था । यों राजा रामसिंह ने जनता के प्रतिनिधियों को सीधा नगरपालिका में प्रवेश देकर जनता की समस्याओं के समाधान एवं नगर के विकास की विशेष व्यवस्था की ।
राजा रामसिंह ने अन्य सुधारों के साथ ही व्यापारिक सुधारों की ओर भी ध्यान दिया । राज्य के व्यापारियों को तत्कालीन समय में तुलाई, गाड़ी व दलाली आदि की ठेका प्रणाली के कारण अलग-अलग लागें देना पड़ी थी । राजा रामसिंह में करों में एकरूपता लाने के प्रयास किये जिसके तहत विभिन्न प्रकार की लागों को समाप्त कर कई वस्तुओं पर अतिरिक्त मेहसूल लागू किया । इस कार्य का जिम्मा सायर विभाग को सौंपा गया । 1917 ई0 में दस्तुरुल अमल कस्टम रियासत सीतामऊ पारित कर मेहसूल की दरों में एक रूपता लायी गयी । राज्य में ढलने वाले नकली सिक्कों पर भी प्रतिबन्ध लगाया गया । सन् 1926 ई0 में एक व्यापारिक बैठक की स्थापना भी की गयी जिसकी लागत 13800/- रुपये आयी थी । रियासत में रेजगारी की कमी को देखते हुए 1943 ई0 में एक आने से लेकर चार आने तक के कागज के सिक्कों का प्रचलन किया ।
न्याय एवं पुलिस व्यवस्था में सुधार
इस कार्य हेतु वकीलों के लिये भी कोई नियम राज्य की ओर से निश्चित नहीं थे । वकालात करने के पूर्व उन्हें सनद लेने की भी आवश्यकता नही थी । राजा रामसिंह ने वकीलों के लिये सनद प्राप्त करना आवश्यक कर दिया । वकीलों की भी दो श्रेणियाँ निर्धारित कर दी गयी थी । प्रथम श्रेणी का वकील राज्य की सभी अदालतों में जाकर न्यायिकवाद की पैरवी कर सकता था, जबकि द्वितीय श्रेणी का वकील पेशी खास व महकमा खास में उपस्थित नहीं हो सकता था ।
इसी तरह पुलिस व्यवस्था में सुधार करते हुए राजा रामसिंह ने सीतामऊ शहर के अन्दर पुलिस चैकियाँ स्थापित की इसके साथ ही गांव लदूना में भी पुलिस चौकी स्थापित की । सन् 1912 ई0 में राज्य में घुड़सवार पुलिस की भी व्यवस्था कर दी गयी, इनको राज्य के रसालदार के अधीन कर दिया गया । इनमें आठ घुड़सवार हर समय तैनात रहते थे और चार सवार अन्यत्र कार्य करते थे ।
रियासत के सामान्यजन को शासन के कार्यों में भागीदार बनाने हेतु इस शासन विधान के तहत राजा रामसिंह ने एक ”राज्य परिषद“ के नाम से राज्य की विधायिका का गठन किया। राज्य परिषद में एक अध्यक्ष तथा 21 सदस्य होते थे । सदस्यों में से 15 सदस्य प्रजाजन में से तथा 6 सदस्य शासन समिति के होते थे । उन 15 सदस्यों में से चार सदस्य सीतामऊ शहर में से एक सदस्य लदूना गांव से पांच सदस्य खालसा गांव के तथा तीन सदस्यों को रियासत के जागीरदारों द्वारा निर्वाचित किया जाता था । तथा शेष दो सदस्यों को राजा मनोनित करता था जो कि गैर सरकारी ही होते थे । नवीन शासन विधान के प्रथम अध्यक्ष के रूप में तत्कालीन युवराज डा. रघुबीरसिंह को नियुक्त किया गया था। राज्य परिषद के निर्वाचित सदस्यों का कार्यकाल तीन वर्ष का होता था, लेकिन विशेष परिस्थिति में राजा इस कार्यकाल को घटा-बढ़ा सकता था । साथ ही गैर सरकारी सदस्यों के निर्वाचन के लिये फरवरी 1939 ई0 में चुनाव संबंधी नियम बनाकर प्रकाशित करवाये । इसी श्रृंखला में प्रशासनिक कार्यों में राजा के सहयोग हेतु कार्यपालिका की स्थापना की गयी जिसका नाम ‘शासन समिति’ रखा गया । शासन समिति में भी अध्यक्ष के अतिरिक्त छः सदस्य राजा द्वारा नियुक्त किये जाते थे । इस शासन समिति के अध्यक्ष भी युवराज डा. रघुबीरसिंह को ही बनाया गया था, दीवान मोतीलाल अवासिया को उपाध्यक्ष जसवन्तसिंह बांठिया को नायब दीवान, लालसिंह नवलखां को वित्त विभाग (फायनेंस मेम्बर) सम्भालने के लिये सदस्य तथा राजस्व व्यवस्था हेतु शिवरामकृष्ण गोड बोले (रेवेन्यु मेम्बर) तथा नन्दकिशोर व्यास, को सदस्य एवं कोमलसिंह मेहता को सचिव नियुक्त किया गया । शासन समिति की बैठक सप्ताह में दो बार होती थी । इस प्रकार समय की मांग को देखते हुए अपने विचारों को उदार बनाकर प्रजाहित में राजा रामसिंह ने अनेक कार्य किये ।
राजा रामसिंह ने शासन व्यवस्था में सुधार के साथ ही सीतामऊ नगर एवं आसपास अनेक निर्माण कार्य भी करवाए । जिसके तहत सीतामऊ नगर के अन्दर बने गढ़ में उसने किशन महल बनाया तथा गढ़ के परिसर में ही लक्ष्मी-नारायण मन्दिर बनवाया । वर्तमान में जहाँ राज परिवार के सदस्य निवास करते है वे भवन भी राजा रामसिंह द्वारा ही बनवाये गये थे । कोटेश्वर तथा भगोर में भी कोठियों का निर्माण राजा रामसिंह द्वारा ही करवाया गया था । राजा रामसिंह सीतामऊ के भारतीय संघ में विलीनीकरण तक सीतामऊ का शासक रहा। राजा रामसिंह का निधन 25 मई 1967 ई0 को हुआ ।
छीडा, बाराकोट तहसील
छीडा, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
बाहरी कड़ियाँ
छीडा, बाराकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बैंक भगदड़
बैंक भगदड़ (bank run) वह स्थिति होती है जब किसी बैंक के बहुत सारे ग्राहक अपना जमा करा हुआ पैसा बैंक से निकाल लेते हैं क्योंकि उन्हें बैंक के निकट भविष्य में बंद हो जाने का संकट प्रतीत होता है। अधिकांश बैंकों में जमा करी हुई पूँजी का बड़ा भाग बैंक कर्ज़ो और निवेशों में लगाता है, जिसकी कमाई से यह अपना व्यापार बढ़ाता है और अपने ग्राहकों को जमा पूँजी पर ब्याज भी देता है। इसलिए बैंक भगदड़ की स्थिति में बैंक के पास तुरंत ही सारा जमा पैसा लौटाने की क्षमता नहीं होती। इस से भी भगदड़ के दौरान ग्राहकों को लग सकता है कि वास्तव में बैंक का पैसा खत्म हो गया है, जिस से वे और भी उत्तेजित हो सकते हैं। अक्सर बैंकों में भगदड़ अफवाहों के कारण हो सकती है, हालांकि इतिहास में ऐसा भी हुआ है कि बैंकों ने निवेश ऐसी चीज़ों में करा जिनका मूल्य शून्य हो गया और यह समाचार फैलते ही भगदड़ मच गई। आधुनिक देशों के केन्द्रीय बैंक साधारण बैंकों के लिए नियम बनाते हुए यह चेष्टा करते हैं कि किसी मान्य बैंक में भगदड़ की स्थिति कभी न बने।
अधूरी आवाज
अधूरी आवाज  कमलेश्वर का एक नाटक है।
मौसम (1975 फ़िल्म)
संक्षेप
मौसम डॉक्टर अमरनाथ गिल की नाटकीय प्रेम कहानी है, जो एक स्थानीय चिकित्सक हरिहर थापा की बेटी चंदा के प्यार में पड़ जाता है, जब वह अपनी चिकित्सा परीक्षा की तैयारी के लिए दार्जिलिंग का दौरा करता है। फिर उन्हें अपनी अंतिम परीक्षा के लिए कलकत्ता वापस जाना होगा। वह चंदा से लौटने का वादा करता है, हालांकि वह अपना वादा कभी नहीं निभाता। पच्चीस साल बाद, वह एक धनी व्यक्ति के रूप में लौटता है और चंदा और उसके पिता को खोजता है। उसे पता चलता है कि हरिहर की मृत्यु हो गई है और चंदा की शादी एक अपंग बूढ़े व्यक्ति से हुई है। उसने एक बेटी को जन्म दिया, पागल हो गई और मर गई। चंदा की बेटी, कजली को ढूंढते हुए, वह देखता है कि वह अपनी मां से बहुत मिलती-जुलती है और बाद में पता चलता है कि अपनी मां के जीजा द्वारा छेड़छाड़ किए जाने के बाद, वह एक वेश्यालय में समाप्त हो गई। अमरनाथ के पास उसे वेश्यालय से खरीदने के अलावा कोई चारा नहीं था और वह काजली को घर ले जाता है और चंदा के साथ जो किया उसके लिए उसे एक परिष्कृत महिला में बदलने की कोशिश करता है। इस बात से अनजान कि अमरनाथ अप्रत्यक्ष रूप से अपनी मां की मौत के लिए जिम्मेदार है, काजली को उससे प्यार होने लगता है। एक दिन उसे याद आता है कि वह कौन है और कहां से आई है। एक वेश्या के रूप में अपने पुराने खुलासा कपड़े पहनकर वह अमरनाथ को उसे बाहर निकालने के लिए उकसाती है, वह वापस वेश्यालय चली जाती है। वहाँ मैडम ने उसे विश्वास दिलाया कि अमरनाथ उससे प्यार करता है और उसे उसके पास वापस जाना चाहिए क्योंकि वह प्यार करता है, उसे एक सम्मानजनक जीवन दे रहा है। काजली रात में उसे जगाकर उसके पास वापस जाती है जहां वह उसे गले लगाने की कोशिश करती है। अमरनाथ हमेशा उसे चंदा की प्रतिकृति और बेटी के रूप में देखते थे। निराश होकर, अमरनाथ ने कजली को बताया, वह वही आदमी है जिसके लिए उसकी मां ने इतने सालों तक इंतजार किया और फिर पागल हो गई। काजली परेशान होकर भाग जाती है। अगली सुबह अमरनाथ ने सब कुछ पैक किया, घर जाने के लिए, कजली जंगल में खड़ी हुई, उसकी एक तस्वीर के साथ जब वह छोटा था, उसकी पीठ के पीछे छिपा हुआ था। कजली उसे बताती है कि यह उसकी गलती है कि उसकी मां पागल हो गई और मर गई और वह वेश्या बन गई। वह उससे कहता है कि हाँ वह अपनी माँ की क्षमा माँगने के लिए इस स्थान पर वापस आया और शायद चंदा के लिए बहुत देर हो चुकी है लेकिन क्या वह उसे माफ कर देगी और उसकी बेटी बन जाएगी।
थापली-वनगढ०२, पौडी तहसील
थापली-वनगढ०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
गुरजोत सिंह कलेर
गुरजोत सिंह कलेर एक भारतीय पुलिस अधिकारी, लेखक और गायक हैं, जो 2018 में प्रकाशित एक बेस्ट सेलिंग पुस्तक, न्यू इंडिया - द रियलिटी रीलोडेड के लेखक हैं। वह पंजाब पुलिस में पुलिस अधीक्षक (एसपी) के रूप में सेवारत हैं और वर्तमान में, वे यूनाइटेड किंगडम में डिजिटल पुलिसिंग के क्षेत्र में 'एवन एवं समरसेट पुलिस बल' के साथ काम कर रहे हैं।
प्रारंभिक जीवन और शिक्षा
गुरजोत का जन्म और पालन-पोषण चंडीगढ़, भारत में हुआ। उन्होंने पंजाब विश्वविद्यालय, चंडीगढ़ से मनोविज्ञान में स्नातकोत्तर की उपाधि प्राप्त की है। इन्होने पुलिस एडमिनिस्ट्रेशन में परास्नातक भी किया हैं।
2012 में पंजाब लोक सेवा आयोग की परीक्षा उत्तीर्ण की और उन्हें उप पुलिस अधीक्षक (DSP) के रूप में नियुक्त किये गए। उन्होंने पंजाब पुलिस की खुफिया शाखा में भी कार्य किया है।
संगीत
सितंबर 2016 में, कलेर ने अपने संगीत करियर की शुरुआत माय हीरो फ़ार्मर के साथ की, जिसने भारत में किसानों की कठोर वास्तविकताओं को दर्शाया। उनके इस गाने को खूब सराहना मिली। मार्च 2017 में माय हीरो फ़ार्मर को पीटीसी पर रिलीज़ किया गया और सिख लेंस फिल्म फेस्टिवल, कैलिफ़ोर्निया में भी प्रदर्शित किया गया था।
प्रकाशित पुस्तकें
इनकी पहली पुस्तक, न्यू इंडिया-द रियलिटी रीलोडेड - को सितंबर 2018 में लॉन्च किया गया था। इस पुस्तक में कलेर ने भारत के सामने आने वाली विभिन्न चिंताओं, संघर्षों और चुनौतियों पर शोध किया है और उन्हें परिप्रेक्ष्य में रखा है। इस पुस्तक की समीक्षा विभिन्न प्रमुख लेखकों ने की है जिसमें रस्किन बॉन्ड, शोभा डे, इंडिया टुडे के राजदीप सरदेसाई  और एनडीटीवी इंडिया के रवीश कुमार शामिल हैं।